พระราชกฤษฎีกา ให้มีการเลือกตั้งสมาชิกสภากรุงเทพมหานคร เขตดอนเมือง เขตเลือกตั้งที่ 1 เขตทุ่งครุ เขตบางกอกใหญ่ เขตบางเขน เขตเลือกตั้งที่ 1 เขตบางคอแหลม เขตบางพลัด เขตป้อมปราบศัตรูพ่าย และเขตสายไหม เขตเลือกตั้งที่ 1 ขึ้นแทนตำแหน่งที่ว่าง พ.ศ. 2548

พระราชกฤษฎีกา
ให้มีการเลือกตั้งสมาชิกสภากรุงเทพมหานคร
เขตดอนเมือง เขตเลือกตั้งที่ ๑ เขตทุ่งครุ เขตบางกอกใหญ่ เขตบางเขน
เขตเลือกตั้งที่ ๑ เขตบางคอแหลม เขตบางพลัด เขตป้อมปราบศัตรูพ่าย
และเขตสายไหม เขตเลือกตั้งที่ ๑
ขึ้นแทนตำแหน่งที่ว่าง
พ.ศ. ๒๕๔๘
 

ภูมิพลอดุลยเดช ป.ร.
ให้ไว้ ณ วันที่ ๒๒ มกราคม พ.ศ. ๒๕๔๘
เป็นปีที่ ๖๐ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรให้มีการเลือกตั้งสมาชิกสภากรุงเทพมหานคร ขึ้นแทนตำแหน่งที่ว่าง

อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย และมาตรา ๑๑
วรรคหนึ่ง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาให้มีการเลือกตั้งสมาชิกสภากรุงเทพมหานคร เขตดอนเมือง เขตเลือกตั้งที่ ๑ เขตทุ่งครุ เขตบางกอกใหญ่ เขตบางเขน เขตเลือกตั้งที่ ๑ เขตบางคอแหลม เขตบางพลัด เขตป้อมปราบศัตรูพ่าย และเขตสายไหม เขตเลือกตั้งที่ ๑ ขึ้นแทนตำแหน่งที่ว่าง พ.ศ. ๒๕๔๘

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้มีการเลือกตั้งสมาชิกสภากรุงเทพมหานคร เขตดอนเมือง เขตเลือกตั้งที่ ๑
เขตทุ่งครุ เขตบางกอกใหญ่ เขตบางเขน เขตเลือกตั้งที่ ๑ เขตบางคอแหลม เขตบางพลัด เขตป้อมปราบศัตรูพ่าย และเขตสายไหม เขตเลือกตั้งที่ ๑ ขึ้นแทนตำแหน่งที่ว่าง ตามความในมาตรา ๒๑ วรรคสอง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘

มาตรา ๔ ให้กำหนดวันที่ ๖ มีนาคม พ.ศ. ๒๕๔๘ เป็นวันเลือกตั้ง และให้ระยะเวลารับสมัครรับเลือกตั้งเริ่มตั้งแต่วันที่ ๘ กุมภาพันธ์ พ.ศ. ๒๕๔๘ ถึงวันที่ ๑๐ กุมภาพันธ์ พ.ศ. ๒๕๔๘

มาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
วิษณุ เครืองาม
รองนายกรัฐมนตรี
หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ เนื่องด้วยตำแหน่งสมาชิกสภากรุงเทพมหานคร เขตดอนเมือง เขตเลือกตั้งที่ ๑ เขตทุ่งครุ เขตบางกอกใหญ่ เขตบางเขน เขตเลือกตั้งที่ ๑
เขตบางคอแหลม เขตบางพลัด เขตป้อมปราบศัตรูพ่าย และเขตสายไหม เขตเลือกตั้งที่ ๑ ว่างลง ซึ่งมาตรา ๒๑ วรรคสอง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
บัญญัติว่า เมื่อตำแหน่งสมาชิกสภากรุงเทพมหานครว่างลงเพราะเหตุอื่นนอกจากถึงคราวออกตามอายุของสภากรุงเทพมหานครหรือมีการยุบสภากรุงเทพมหานคร ให้มีการเลือกตั้งสมาชิกสภากรุงเทพมหานครภายในกำหนดเวลาเก้าสิบวัน และโดยที่มาตรา ๑๑ วรรคหนึ่ง แห่งพระราชบัญญัติดังกล่าวบัญญัติให้การเลือกตั้งสมาชิกสภากรุงเทพมหานครจะกระทำได้เมื่อมีพระราชกฤษฎีกากำหนดให้มีการเลือกตั้งแล้ว
ในพระราชกฤษฎีกานั้นให้ระบุวันเลือกตั้งและระยะเวลารับสมัครเลือกตั้ง จึงจำเป็นต้องตราพระราชกฤษฎีกานี้




สายสัมพันธ์/ปรับปรุง
๑๔ กรกฎาคม ๒๕๖๓

อรญา/ตรวจ
๒๓ กรกฎาคม ๒๕๖๓

[๑] ราชกิจจานุเบกษา
เล่ม ๑๒๒/ตอนที่ ๑๑ ก/หน้า ๑/๒๘ มกราคม ๒๕๔๘